《壁上诗二首》
唐代·丰干

余自来天台，凡经几万回。一身如云水，悠悠任去来。

逍遥绝无闹，忘机隆佛道。世途岐路心，众生多烦恼。

兀兀沈浪海，漂漂轮三界。可惜一灵物，无始被境埋。

电光瞥然起，生死纷尘埃。寒山特相访，拾得常往来。

论心话明月，太虚廓无碍。法界即无边，一法普遍该。

本来无一物，亦无尘可拂。若能了达此，不用坐兀兀。

作者简介：丰干，唐代高僧，又作封干，生卒年不详，约生活于公元七、八世纪，唐玄宗开元初前后在世。剪发齐眉，衣布袋，居天台山国清寺。